Antoniu Vinizzianu

Antoniu Vinizzianu (Murriali, 1543 - Casteddammari, 19 di austu 1593) fu un littiratu e un pueta sicilianu chi scrissi supratuttu usannu la lingua siciliana.

Vissi na vita furtunata e grazzi â sò capacitati littiraria appi na granni fama sia 'n Sicilia ca â stranìa. Doppu aviri studiatu ntô culleggiu di Gesuiti, Vinizzianu accuminzau na longa seria di prucessi giudizziari: prima câ famigghia pi custioni di redità, appoi puru p'un prisuntu assassiniu e un rapimentu.

Vinni accappiatu e ncarzaratu di cursari 'n Algirìa unni canuscìu Miguel de Cervantes e addivintaru amici. Ntô 1579 vinni libbiratu e turnau 'n Sicilia. Murìu sùbbutu doppu aviri agghicatu a 50 anni.

La sò òpira è vastìssima. Scrissi privalentimenti puisìi n sicilianu, ma si didicau puru ô talianu e ô latinu. La sò òpira principali è Celia, didicatu a n'amanti, scritta duranti lu pirìudu di càrciri nta l'Algirìa. Scrissi puru sàtiri e àutri versi schirzusi. Tutti l'òpiri vìnniru arricugghiuti ntô 1967, ntôn vulumi chiamatu Ottave â cura d'A. Rigoli.

 Asempi dâ sò puisìa 
 Celia, Lib. 2 
(~1575 - 1580) 
viiArba Sicula, vulumi 2, 1980
Non è xhiamma ordinaria, no, la mia
è xhiamma chi sul'iu tegnu e rizettu,
xhiamma pura e celesti, ch'ardi 'n mia;
pi gran misteriu e cu stupendu effettu.  
Amuri, 'ntentu a fari idulatria,
s'ha novamenti sazerdoti elettu;
tu, sculpita 'ntra st'alma, sì la dia;
sacrifiziu lu cori, ara stu pettu.

viiiArba Sicula, vulumi 2, 1980
In parti dubbiu e in parti sicuru,
fra lu zertu e l'inzertu scurru e penzu,
contemplu ora lu chiaru, ora lu scuru,
e dugnu or'unu ed ora un autru senzu; 
pisu, assuttighiu, bilanzu, misuru, 
criju, non criju, risolvu e ripenzu,
ogn'hura penzu e guastu, muru e smuru,  
e sempri ddà finixxu, undi 'ncumenzu.

 Opiri 

 Celia o sia di li canzuni amurusi
 Libru secundu di li canzuni amurusi
 Canzuni di sdegnu
 Ottave amorose
 Ottave di lamentuCanzuni sacri
 Epigrammata
 La Nenia
 L’Agonia
 Inscriptiones
 Sonetto e Cervantes
 Canzuni burleschi
 Imprese o Archi
 Sonetti
 Discorsi sopra le statue del fonte pretorio di Palermo
 Proverbij siciliani
 Pater noster sopra gli Spagnioli
 Pater noster supra li Cullegini - Hinnu
 L’Arangeide
 Il Puttanesimo
 La Cornaria
 I Capitoli
 Cartelli sediziosi
 La Fontalia
 La Carceraria
 La Cantareide
 La Coglioneide
 Amicu un’eri tu chi mi dicivi
 Per le signore monache claustrate
 Poesie, La Significazione delle erbe e dei colori
 Narrazione di un povero carcerato
 Su poviru affamatu pellegrinu
 In morte di Laura Serra
 Certi amici sbricchi e sfacendati
 Gli Scontenti
 La Nave di Bacco
 Un ballo di Satiri
 Mescolatevi le Grazie
 Il sonno
 Il Martirio e la Passione d’Amore
 Intermedio alla commedia di Antonio Uso di Mare dal titolo Il pazzo assennato
 Intermedio alla commedia Bertuccia ad unguem
 De Cristi domine morte
 De Cardinalibus ad eminentissimo Cosmo de Torres
 La Ninfa
 Pietusu Pillicanu su turnatu
 La Spartenza
 La Lontananza
 Ricetta burlesca
 Capitolo italiano sulla misericordia
 Componimento

Rifirimenti

Lijami di fora
 SicilyPage nfurmazzioni e n'asempiu di nu puema di Vinizzianu, traduciutu 'n ngrisi di Art Dieli

Vinizzianu, Antoniu